ელდარ კურტანიძე

ელდარ (ლუკა) კურტანიძე (დ. 16 აპრილი, 1972, ქვემო ფშაფი, გულრიფშის მუნიციპალიტეტი) — ქართველი სპორტსმენი, თავისუფალი სტილით მოჭიდავე. მსოფლიოსა და ევროპის მრავალგზის ჩემპიონი, ოლიმპიური თამაშების 2-გზის ბრინჯაოს პრიზიორი. საქართველოს ჭიდაობის ფედერაციის პრეზიდენტი 2012 წლის დეკემბრიდან 2014 წლის დეკემბრამდე. 1996 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ფოთის ფილიალი, შემდეგ თბილისის სახელმწიფო უნივერსიტეტის იურიდიული ფაკულტეტი. კურტანიძე 1992 წელს გახდა ევროპის ჩემპიონი ახალგაზრდებს შორის. ამის შემდეგ ის 5-ჯერ გახდა ევროპის ჩემპიონი (1996, 1997, 1998, 2001, 2005). ევროპის ვიცე-ჩემპიონი გახდა 1993, 1995, 2002 წლებში, ხოლო 1999 წელს მესამე ადგილს დასჯერდა. კურტანიძე არის მსოფლიოს ორგზის ჩემპიონი (2002, 2003), მსოფლიოს ჩემპიონატის მეორე (1995) და მესამე პრიზიორი (1999). ორჯერ აიღო ბრინჯაოს ოლიმპიური მედალი: ატლანტის ოლიმპიურ თამაშებში 1996 წელს და სიდნეის ოლიმპიურ თამაშებში 2000 წელს. ასევე მონაწილეობდა ათენის ოლიმპიადაზე (2004), სადაც მერვე ადგილი დაიკავა. კურტანიძე სამჯერ დასახელდა საქართველოს წლის საუკეთესო სპორტსმენად (1996, 2002, 2003). არის ღირსების ორდენის, ვახტანგ გორგასლის II და III ხარისხის ორდენების კავალერი. 2010 წლის 4 ივნისს ლუკა კურტანიძე ნინო ბურჯანაძის ოპოზიციურ პარტიას, „დემოკრატიული მოძრაობა — ერთიანი საქართველო“ შეუერთდა. მისი თქმით, პოლიტიკაში წასვლა სპორტის სფეროში ბევრი უსამართლობის ხილვამ გადააწყვეტინა. მონაწილეობდა 2011 წლის მაისის ანტისამთავრობო აქციებში. როგორც მოგვიანებით ვანო მერაბიშვილის სასამართლო პროცესზე დაკითხვისას იხსენებდა, 26 მაისს მიტინგის დარბევისას ის სპეცდანიშნულების რაზმის ათამდე წევრმა დააკავა და სასტიკად სცემა. 2012 წელს შეუერთდა ბიძინა ივანიშვილის ოპოზიციურ კოალიცია „ქართულ ოცნებას“. მისი სახელით ოქტომბრის საპარლამენტო არჩევნებში წარდგენილი იყო ლაგოდეხის მუნიციპალიტეტის მაჟორიტარ კანდიდატად, თუმცა „ერთიანი ნაციონალური მოძრაობის“ კანდიდატ გია გოზალიშვილთან წააგო. 2015-2016 წლებში იყო საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ბიძინა ივანიშვილი — ქართული ოცნება“, თამაზ ავდალიანის ნაცვლად. 2012 წლის დეკემბერში, ლუკა კურტანიძე საქართველოს ჭიდაობის ფედერაციის პრეზიდენტად აირჩიეს. 2013 წლის 30 იანვარს, ჭიდაობის ფედერაციაში ლუკა კურტანიძემ ვიცე-პრეზიდენტ თემურ ყაზარაშვილსა და ვეტერან მოჭიდავეს, რაინდ აბრამიშვილს ფიზიკური შეურაცხყოფა მიაყენა. ყაზარაშვილის განცხადებით, კონფლიქტი მის მიერ პრეზიდენტისათვის მწვრთნელების გათავისუფლებაზე უარის თქმამ გამოიწვია. თავად კურტანიძემ ფიზიკური დაპირისპირება უარყო. 2014 წლის 1 დეკემბერს, ჭიდაობის ფედერაციის პრეზიდიუმმა კურტანიძე თანამდებობიდან გადააყენა. 2000: ღირსების ორდენი 2002: სპორტის რაინდის წოდება 2002: ვახტანგ გორგასლის III ხარისხის ორდენი 2002: მსოფლიოს ჩემპიონი 2003: მსოფლიოს ჩემპიონი 2003:ვახტანგ გორგასლის II ხარისხის ორდენი ელდარ კურტანიძე — საქართველოს ბიოგრაფიული ლექსიკონი ელდარ კურტანიძე — საქართველოს პარლამენტის ოფიციალური საიტი (მოძველებული / არქივი / ახალი არქივი) კურტანიძის კარიერის სტატისტიკა დაარქივებული 2009-08-30 საიტზე Wayback Machine. ↑ ლუკა კურტანიძე „დემოკრატიული მოძრაობის" რიგებს შეუერთდა. „დემოკრატიული მოძრაობა — ერთიანი საქართველოს“ ↑ ნინო ბურჯანაძის პარტიას მოჭიდავე ლუკა კურტანიძე შეუერთდა. „რადიო თავისუფლება“, 04.06.2010 ↑ ლუკა კურტანიძე: არავის ვუსურვებ ისეთ დამცირებას, რაც 26 მაისს გადავიტანე. netgazeti.ge, 28.01.2014 ↑ ბიძინა ივანიშვილმა კახეთის მაჟორიტარი დეპუტატობის კანდიდატები დაასახელა დაარქივებული 2016-03-06 საიტზე Wayback Machine. . კახეთის საინფორმაციო ცენტრი, 12.07.2012 ↑ კახეთის გუბერნატორად შესაძლოა ლუკა კურტანიძე დაინიშნოს. „ჯი-ეიჩ-ენი“, 07.11.12 ↑ ლუკა კურტანიძე საქართველოს პარლამენტის დეპუტატი გახდა ↑ ლუკა კურტანიძე ჭიდაობის ფედერაციის პრეზიდენტად აირჩიეს დაარქივებული 2014-03-28 საიტზე Wayback Machine. . კახეთის საინფორმაციო ცენტრი, 17.12.2012 ↑ ლუკა კურტანიძემ თემურ ყაზარაშვილი და რაინდ აბრამიშვილი სცემა. sportall.ge, 31-01-2013 ↑ კურტანიძე ჭიდაობის ფედერაციის პრეზიდენტად რჩება[მკვდარი ბმული]. „რუსთავი 2“, 01.02.13 ↑ ჭიდაობის ფედერაციის პრეზიდენტი გადააყენეს - ვინ შეცვლის ლუკა კურტანიძეს დაარქივებული 2016-03-06 საიტზე Wayback Machine. . „1 არხი“. 2014-12-01 ↑ ლუკა კურტანიძე გადააყენეს - ხმაურიანი სხდომა ჭიდაობის ფედერაციაში დაარქივებული 2015-02-12 საიტზე Wayback Machine. . „რუსთავი 2“. 01-12-2014